CELEX: 31988R1400
Language: el
Date: 1988-05-24 00:00:00
Title: Κανονισμός (ΕΟΚ) αριθ. 1400/88 της Επιτροπής της 24ης Μαΐου 1988 για την κατάργηση του κανονισμού (ΕΟΚ) αριθ. 2983/87 σχετικά με την πώληση σε προκαθορισμένη τιμή μη μεταποιημένης σταφίδας σουλτανίνας από την εσοδεία 1986 που κατέχουν οι ελληνικοί οργανισμοί παρέμβασης

Avis juridique important

|

31988R1400

Κανονισμός (ΕΟΚ) αριθ. 1400/88 της Επιτροπής της 24ης Μαΐου 1988 για την κατάργηση του κανονισμού (ΕΟΚ) αριθ. 2983/87 σχετικά με την πώληση σε προκαθορισμένη τιμή μη μεταποιημένης σταφίδας σουλτανίνας από την εσοδεία 1986 που κατέχουν οι ελληνικοί οργανισμοί παρέμβασης  

Επίσημη Εφημερίδα αριθ. L 129 της 25/05/1988 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 1400/88 ΤΗΣ ΕΠΙΤΡΟΠΗΣ  της 24ης Μαΐου 1988  για την κατάργηση του κανονισμού (ΕΟΚ) αριθ. 2983/87 σχετικά με την πώληση σε προκαθορισμένη τιμή μη μεταποιημένης σταφίδας σουλτανίνας από την εσοδεία 1986 που κατέχουν οι ελληνικοί οργανισμοί παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3909/87 (2), και ιδίως το άρθρο 8 παράγραφος 8,  τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες για το σύστημα ενίσχυσης στην παραγωγή για τα μεταποιημένα οπωροκηπευτικά (3), και ιδίως το άρθρο 6 παράγραφος 1,  Εκτιμώντας:  ότι ο κανονισμός (ΕΟΚ) αριθ. 2983/87 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 703/88 (5), θέσπισε διατάξεις όσον αφορά την πώληση μη μεταποιημένης σταφίδας σουλτανίνας εσοδείας 1986 για μεταποίηση εντός της Κοινότητας με σκοπό την κατανάλωση· ότι, για να βελτιωθούν οι συνθήκες εμπορίας της μη μεταποιημένης σταφίδας σουλτανίνας εσοδείας 1987, θα πρέπει να σταματήσει η πώληση μη μεταποιημένης σταφίδας σουλτανίνας από την εσοδεία 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2983/87 καταργείται.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 370 της 30. 12. 1987, σ. 20.  (3) ΕΕ αριθ. L 123 της 9. 5. 1984, σ. 25.  (4) ΕΕ αριθ. L 283 της 6. 10. 1987, σ. 8.  (5) ΕΕ αριθ. L 72 της 18. 3. 1988, σ. 23.